Streamingtall inn i VG-lista
Norge er det andre landet i verden som bruker denne modellen for sin offisielle albumliste. For første gang i albumlistens 46 år lange historie er tallmaterialet ikke bare basert på hva publikum har kjøpt av musikk, men også hva folk faktisk hører på - på streamingtjenestene Spotify og Wimp. Dermed er både salg av fysiske produkter, album kjøpt via nedlastning og album spilt via streaming det som utgjør grunnlaget for VG-lista.- Streaming har vokst seg til nordmenns viktigste forbrukskanal for musikk, samtidig som fysisk salg stuper og nedlastning stagnerer. Da sier det seg selv at det har vært maktpåliggende å få med streamingtall, legger han til. VG-lista for låter har inkludert streamingtall siden våren 2011. Å registrere enkeltlåter har imidlertid vært en enkel sak, målt mot å finne en modell for hva som regnes som et avspilt album. Plateselskapenes organisasjon Ifpi, som lager VG-lista, har nå kommet frem til en metode de synes holder mål statistisk. - Konsum av musikk gjennom streamingtjenestene er ofte låtbasert, men album er fremdeles et viktig format for artister - og for lytterne. Derfor er vi veldig glade for å ha utarbeidet en modell som tar hensyn til lytting av flere låter på et album, sier Ifpi-sjef Marte Thorsby. I Sverige har man inkludert streaming i den offisielle albumsalgslisten i en måneds tid nå. Erfaringene er gode.- I Norge leverer begge de to store aktørene, Wimp og Spotify, så markedet skal være godt dekket, mener Thorsby. Det skandinaviske markedet er en spydspiss innen streaming, og suksessen har vakt oppsikt internasjonalt - som et håndfast fremtidshåp for en bransje som har slitt mye det siste tiåret. - Streaming står nå for 67 prosent av markedet for konsum av musikk i Norge. Derfor er det helt naturlig og riktig å inkludere streaming på albumlisten, sier Thorsby. Streaming vokste seg raskt stort etter at Spotify ble lansert høsten 2008. Kommer denne VG-listemanøveren sent eller tidlig?- Dette er et faktum kritikere av VG-lista kan gi blaffen i, men som VG må ta dødsens alvorlig. I tillegg er det utfordrende å lage representative lister når den teknologiske utviklingen raser av gårde og stadig skaper nye muligheter å nyte musikk på. Arnstein Johansen er imidlertid ikke i tvil om at dagens endring er en «markant kvalitetsforbedring». - Dette styrker VG-listas suverene og historiske posisjon som indikator på det norske folks musikksmak. Med titusenvis av streaminger i bånn, har neppe VG-lista noensinne vært så representativ for norsk musikkforbruk som nå.
Dagens Topp 40 markerer et tidsskille for måling av hva som er den mest populære musikken i Norge. For første gang presenterer VG en albumsalgsliste som inkluderer tall fra streamingtjenestene.